google/wiki40b huggingface dataset:
Nakajima Aircraft Company

Nakajima Aircraft Company (中島飛行機株式会社 Nakajima Hikōki Kabushiki Kaisha) (中島飛行機株式会社 Nakajima Hikōki Kabushiki Kaisha) var en fremtredende Japanske fly produsenten og luftfart motor produsent hele andre Verdenskrig.
Arbeid pågår: Denne siden er under arbeid. Som leser bør du være forberedt på at artikkelen kan være uferdig, og at innholdet kan endre seg fra dag til dag. Som bidragsyter bør du være forberedt på redigeringskollisjoner; det kan være lurt å kopiere din tekst til en annen tekstbehandler før du lagrer. Diskuter gjerne artikkelens struktur og innhold på diskusjonssiden.

Etter andre verdenskrig

Etter Japans nederlag etter andre verdenskrigmåtte selskapet stenge ned siden produksjon og forskning som ble forbudt av Øverstkommanderende for de Allierte Stridskrefter. Dette fikk  en alvorlig innvirkning på Nakajima fordi det var en av de to største flyprodusenter, sammen med Mitsubishi Heavy Industries (MHI). I motsetning til MHI som ikke var diversifisert i skipsbygging og verktøymaskiner, og som måtte oppløses i en rekke spin-off-selskaper, ledet  av tidligere ledere, ingeniører og arbeidere. Som et resultat, de ledende luftfartsingeniører fra NAC, som Ryoichi Nakagawa, bidro til å etablere Japans bilindustri.
Selskapet ble gjenfødt som Fuji Heavy Industries. De bygde Fuji Rabbit  scootere og Subaru biler, så vel som Fuji Precision Industris (senere omdøpt til Prince Motor Company, som gikk sammen med Nissan i August 1966), produsenten av Prince Skyline og  Pronce Gloria biler. Fuji begynte med bygging av fly på midten av 1950-tallet og har produsert  militære treningsfly til Japans selvforsvarsstyrker.
Fylkesvei 7866

Fylkesvei 7866 går mellom Bøvær og Skjelelv i Berg kommune. Veien er 6,4 km lang.
Frem til 2019 hadde veien betegnelsen fylkesvei 251.
Deutsche Schule Oslo

Den norsk-tyske bikulturelle skole (tysk: Deutsche Schule Oslo, forkortet DSO, norsk: Den Tyske Skole Oslo) er en privat skole som omfatter barnehage, barne- og ungdomsskole og videregående skole. Skolen ble grunnlagt i 1980, Den holder til i Sporveisgata 20 i Oslo. Pr. 2014 har skolen rundt 260 elever, samt 86 barn i barnehagen.

Informasjon

Skolen eies av en stiftelse. Den drives med tilskudd fra den tyske og den norske stat og underviser etter tyske læreplaner.
DSO startet i kjelleren til den tyske menighet i Oslo. Allerede etter ett år viste det seg at lokalene ble for små, og skolen flyttet til Bolteløkka skole med vellykket "sameksistens" både på lærerværelset og i skolegården. Dette var i tråd med Foreningens idé: tysk ja, men i Norge og med det norske. Etter få år ble også Bolteløkka skole for liten, og Oslo kommune var igjen behjelpelig, slik at skolen kunne flytte inn i deler av Majorstuen skoles bygg. Siden 1998 har skolen tilhold i Sporveisgata 20, hvor Hegdehaugen videregående skole tidligere lå. Skolen har sitt navn etter den tysk-jødiske forfatter Max Tau (1897–1976), som i 1938 flyttet til Norge og arbeidet for økt forståelse og toleranse mellom kristne og jøder.
Gratangen kirke

Tusenårssted

I forbindelse med tusenårsskiftet ble tilbygg på menighetssalen til kirken valgt til kommunens tusenårssted.
Flarestjerne

Flarestjerne er stjerner, i hovedsak røde dvergstjerner, som på tilfeldig måte flarer opp gjennom størrer endringer i lysstyrken. Den første kjente flarestjernen var UV Ceti. Stjernen som ligger nærmest solsystemet, Proxima Centauri, er enda et eksempel på en flarestjerne.
Asemum striatum

Utseende

En middelsstor (10-22 mm), avlang og litt flat, brunsvart trebukk med korte antenner. Antennene er bare ca. 1/3 så lange som kroppen. Hodet er kort og bredt, fasettøynene temmelig små og nyreformede. Pronotum er mye bredere enn langt og nærmest ovalt, noe smalere i den fremre delen. Dekkvingene er parallellsidige med markerte, rettvinklede skuldre, hver vinge med to lengderibber. Overflaten er læraktig. Beina er korte og mørke.

Levevis

Larvene utvikler seg helst i furuer som har vært døde noen år, den skiller seg slik fra slektningen brun stubbebukk som foretrekker ganske nylig døde trær. Hunnene legger også gjerne egg i stubber som står igjen etter hogst, slik er ikke arten så utsatt som mange andre trebukker for moderne skogbruk. Brannskadede trær er også ofte brukt av denne arten. Larvene lever nær bakkenivå og kan også gnage seg ned og ut i røttene. Larveutviklingen tar 2-3 år. De voksne billene er aktive i mai-juli. De er nattaktive, om dagen kan man finne dem under løs bark.

Utbredelse

Arten er utbredt over praktisk talt hele Palearktis, også i Nord-Amerika. I Norge finnes den over alt der det vokser bartrær, og er en av våre vanligste trebukker.
Nordsjön (sang)

«Nordsjön», også kalt «Gamla Nordsjön», er en svensk sang i valsetakt med sjømannsmotiv. Melodi og tekst er skrevet av Martin Nilsson.
Sangen ble bestilt av Kooperativa förbundet (KF) og ble spilt inn på 78-platen Star S 6125 i 1931 av John Wilhelm Hagberg (under psevdonymet Wilhelm Arne), Karlssons blå gossar. Sangen het da «Sommersegling». 
«Nordsjön» var med i KFs reklamefilm, Vi far till London, som ble spilt inn i 1935. Da hadde teksten blitt omskrevet med et Nordsjø-tema.
Sangen forbindes ofte med artisten Harry Brandelius. Brandelius, Carl Jularbos Orkester spilte inn «Nordsjön» 16. oktober 1944. Den ble utgitt på 78-platen Sonora 7215.
I 1980-årene ble det laget en musikkvideo, hvor Brandelius fremfører «Nordsjön». Den ble vist i TV-programmet Nöjesmassakern.
Andre svenske artister som har spilt inn «Nordsjön» på plate er Fred Åkerström (på albumet Sjöfolk och landkrabbor, 1978), visesangeren Stefan Lundqvist (på albumet Kustens pärlor, 2000) samt trekkspilleren Carl Jularbo.
Nordmannen Jens Book-Jenssen, Egils Dragspels-orkester spilte inn sangen på svensk i Oslo 13. oktober 1956. Den ble utgitt på 78-platen Cupol 4999.

Norske versjoner

Otto Nielsen har skrevet en norsk tekst. Den norske tittelen er «Nordsjøn».
Samiske geografiske navn i Berg

Samiske geografiske navn i Berg kommune (knr 1929) angir stedsnavn i Berg kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Berg kommune kommune.
Khokh Nuur

Khokh Nuur («den blå innsjøen») er en saltsjø som ligger i provinsen (aimagen) Dornod i det nordøstlige Mongolia. Innsjøen ligger bare 560 meter over havet, noe som gjør sjøen til landets laveste punkt.
Zimmerstrasse

Zimmerstraße er en gate i Berlin i Tyskland. Den ligger i bydelen Mitte i det historiske området Friedrichstadt og løper i øst-vestlig retning langs grensa til bydelen Friedrichshain-Kreuzberg mellom Axel-Springer-Straße og Wilhelmstraße. Vest for Wilhelmstraße heter gateløpet Niederkirchnerstrasse.
Gata fikk sitt navn i 1734 etter en tømrerplass som befant seg i området da bydelen ble reist.
Der Zimmerstraße krysser Friedrichstrasse lå det berømte grensekontrollanlegget Checkpoint Charlie.
Hotel Seger

Hotel Seger er en svensk såpeserie som gikk på Kanal5 fra 2000 til 2001. Den var en svensk versjon av den norske såpeserien Hotel Cæsar omgjort til svenske forhold, men handlingen i serien var lik den norske.
Det ble laget 170 episoder av Hotel Seger, men på grunn av svært dårlig seeroppslutning ble serien tatt av skjermen før alle episodene var blitt sendt.
Gloria Stuart

Karriere

Hun hadde i løpet av en karriere på over 70 år roller både innen teater, TV-produksjoner og film. Stuart var en av de mest markante skuespillerne fra Hollywoods gullalder i 1930-årene. Hun begynte smått med skuespill i high school i 1920-årene, men begynte med teater først i 1930- og 1940-årene. I 1932 fikk hun en filmkontrakt med Universal Pictures, og hun spilte blant annet i The Old Dark House (1932), Den usynlige mann (1933) og De tre musketerer (1939).
I 1945 la hun opp skuespillerkarrieren for å bli kunstner. Hun begynte blant annet med silketrykk, bonsai og decoupage. I 1970-årene tok hun filmroller igjen, blant annet i thrilleren Jennie Logans to verdener (1979) og komedien Wildcats (1986). Stuarts mest kjente rolle i senere tid var som den eldre Rose Calvert i storfilmen Titanic (1997). Hun fikk god kritikk og vant en Screen Actors Guild Award og Saturn Award for beste kvinnelige birolle. Stuart ble også nominert til Oscar for beste kvinnelige birolle og ble dermed den eldste personen som har blitt nominert til Oscar for skuespill. Hennes siste filmrolle var i Land of Plenty (2004).
Foruten karrieren som skuespiller og kunstner, var Stuart også en miljøvernforkjemper og en av grunnleggerne bak fagforeningen Screen Actors Guild.
Løgumkloster kommune

Kommunalreformen av 2007

Ved Kommunalreformen i 2007 ble kommunen slått sammen med kommunene Bredebro, Højer, Nørre-Rangstrup (unntatt Bevtoft sogn), Skærbæk og Tønder til Tønder kommune i den nye Region Syddanmark. Kommunens areal er etter dette 1278 km² og den har 40 331 (2007) innbyggere.
Marsboeren

Handling

Under et bemannet oppdrag til Mars, blir astronauten Mark Watney antatt død etter en voldsom storm og etterlatt av mannskapet sitt. Men Watney har overlevd og er nå strandet og alene på en fiendtlig planet. Med bare magre forsyninger er han nødt til å utnytte både oppfinnsomhet, smarthet og ånd for å livnære seg og finne en måte å signalisere til jorden at han er i live.
Arado Ar 234

Museumsfly

Det finnes kun ett gjenværende eksemplar av Ar 234. Dette flyet, en Ar 234 B-2, ble sammen med ni andre eksemplarer overgitt til britiske styrker ved Sola flyplass ved Stavanger i 1945. Flyet ble senere transportert til USA for testing, og er i dag utstilt på museum i Washington D.C.
ABMStatistikk

ABMStatistikk eller egentlig Abm-statistikk er en betegnelse for både et programsystem og en tjeneste som ble utviklet av ABM-utvikling for å samle inn nasjonal arkiv-, bibliotek- og museumsstatistikk.
Det kunstfaglige fakultet (UiT)

Det kunstfaglige fakultet ved Universitetet i Tromsø ga utdanning og drev med forskning og utviklingsarbeid på høyt nivå innen et bredt kunstfaglig felt.
Fakultet spilte en viktig rolle i det lokale og regionale kunst- og kulturliv gjennom en utstrakt utøvende, publikumsrettet virksomhet, både i egen regi og i samarbeid med andre aktører.
Det kunstfaglige fakultet tilbød følgende utdanninger:
Master og bachelor i Samtidskunst, utøvende og pedagogisk bachelor og master i musikk, forfatterstudium fordelt på tre årsstudier i skrivekunst, Landskapsarkitektur, en rekke emner innenfor musikk og drama tilpasset lærerutdanningene, samt et bredt utvalg av videreutdanningstilbud.
Fakultetet har om lag 80 hel- og deltidsansatte og 345 hel- og deltids studenter.
«I høyere grad enn fornuftige mennesker aner, er kunstnere folkets nødvendige sanseorganer.»
Fra André Bjerkes Kunstneren (II) i diktsamlingen «Den hemmelige sommer» (1951).
Gilboafjellet

Kibbutz

Det ligger to religiøse kibbutzer i fjellene, Ma'ale Gilboa og Merav, oppkalt etter to av Sauls døtre. I tillegg finnes det en rehabiliteringssenter for narkotikaavhengige kalt Malkishua, antagelig oppkalt etter en av Suals sønner, Malchi-shua. Ma'ale Gilboa har en yeshiva (skole i Talmud). Regjeringen i Israel har foreslått et nytt samfunn: Mikhal, oppkalt etter ytterligere en datter av Saul, men miljøaktivister og andre beboere har fremmet deres opposisjon til prosjektet i frykt for at Mikhal vil ødelegge grønnområder og flora som iris (se nedenfor) som er unik i området.

Vegetasjon

Hvert år tidlig om våren blomstrer irisplanten iris haynei (hebraisk: : אירוס הגלבוע‎, Irus Ha-Gilboa) i fjellene og besøkende fra hele Israel kommer hit for å se purpurblomsten.

Naturreservat

Det er to naturreservat som har blitt definert på Gilboafjellet. Det ene, Irus Ha-Gilboa, ble naturpark i 1970 og dekker 7 280 dunamer, og den andre i østlige Gilboa ble opprettet i 2005 og dekker 18 290 dunamer.
Trichius sexualis

Utseende

En middelsstor (10-12 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med brunlige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.

Levevis

Larvene lever i morkent treverk eller hule løvtrær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i det sørlige og sørøstlige Europa.
T-40

T-40 var en lett stridsvogn med amfibiekapabilitet utviklet for den sovjetiske hær og var i tjeneste fra 1939. Den skulle komme til å danne grunnlaget for en rekke lette stridvogner utviklet senere som T-60 og T-70. Men etter kampanjen mot Finland fant man ut at amfibiekapabiliteten var unødvendig, og at bestykningen var utilstrekkelig og pansringen for tynn. Totalt ble bare 225 produsert.
T-40 hadde en bestykning på en 12,7 mm DShK tung mitraljøse og panseret var mellom 7 mm og 14 mm tykt. Den hadde et mannskap på to og var drevet av en GAZ-202 bensinmotor på 70 hk. Den var utstyrt med propell og ror for fremdrift i vann.
Kippatanagar

Utbredelse

Den forekommer i Bolivia, Colombia, Ecuador og Peru.
Oxylia

Utseende

Middelsstore (ca. 15 millimeter), slanke trebukker, lyst gråaktige med innslag av gulbrunt. Kroppen er temmelig jevnbred fra hodet og bakover. Antennene er litt kortere enn kroppen. Dekkvingene er kraftig punkterte. Beina er middels lange.

Levevis

Larvene lever vanligvis i stammene på storvokste urter.

Utbredelse

Slekten er utbredt i Sør-Europa og Midtøsten.
Anfi Gruppen

Historikk

I desember 2000 kjøpte det tyske Preussag AG (siden 2002: TUI) en aksjemajoritet på 51% i hotellkjeden. I 2004 solgte TUI tilbake sin eierandel for €44,3 mill. til Lyng-gruppens Anfi International BV. Den kanariske gruppen Santana Cazorla hadde samme år kjøpt 50% av aksjene.

Anfi del Mar

Gruppens første anlegg var Anfi del Mar som er lokalisert i Arguineguín, på sydvestsiden av den spanske øya Gran Canaria. Anlegget består av fire ferieklubber med rett under 1 000 leiligheter, som disponeres av 30 000 medlemmer, hvorav 7 000 norske. De fire ferieklubbene har felles parkanlegg, et kjøpesenter, en marina med 80 båtplasser, en planmessig anlagt øy i hjerteform og en kunstig sandstrand med 20 tonn hvit karibisk sand.

Anfi Tauro Golf & Luxury Resorts

I tillegg til Anfi del Mar eier gruppen Anfi Tauro Golf & Luxury Resorts i Taurodalen. I år 2002 begynte byggearbeidene, og det første hotellet i det nye anlegget, Anfi Emerald Club med to golfbaner (9- og 18-hulls baner), ble ferdigstilt i 2008.
Bayezid II

Bakgrunn

Beyazit var sønn av Mehmet II. Hvem som var moren, er ikke helt klart. Det er to teorier - at det var Emine Gülbahar Hatun, eller at det var Sitti Mükrime Hatun.

Sultan

Etter farens død kom Bayezid med janitsjarernes hjelp på tronen. 
Beyatiz foretok krigstog mot Italia, Bosnia, Dalmatia og Ungarn. Han erobret Hercegovina, Moldavia og Bessarabia, men led et avgjørende nederlag mot de egyptiske mamelukkene i 1488. Deretter vendte han seg mot sør, beseiret den venetianske flåte ved Sapienza i 1498 og erobret størstedelen av Peloponnes. Men han måtte vike for den koalisjon som ble etablert mot ham av Ungarn, Venezia og paven som var støttet av Spania og Frankrike, og måtte slutte fred i 1502.
Beyazit var sufist og gjorde seg kjent som byggherre for moskéer og broer. Av stor politisk betydning var den tyrkiske flåtes enorme oppsving under hans regjering.
På denne tid fikk også tusentalls sefardiske jøder, som i 1492 flyktet fra Spania, fristed i riket. Bayezid II sendte ut erklæringer over hele riket om at disse flyktningene skulle ønskes velkommen. Han gav dem bosettingstillatelse og lot dem bli osmanske borgere. Han gjorde narr av de spanske monarker Ferdinand II av Aragon og Isabella I av Castilla for at de utviste en nyttig befolkningsklasse: «Dere beskriver Ferdinand en vis hersker», sa han til sine hoffolk — «han, som har utarmet sitt eget land og beriket mitt!»"
De spanske monarker utviste også muslimer, blant dem mange svært ressurssterke fra Andalucía. De ble likeledes integrert i Det osmanske rike.
Beyazits siste regjeringsår ble plaget av suksesjonsstrider mellom hans sønner Ahmed og Selim. Den sistnevnte gjorde opprør mot sin far og klarte med bistand fra khanen av Krim og fra janitsjarene i 1512 å tvinge sin far til fratreden. Få dager etter døde Bayezid, muligens forgiftet.
Partisaner (Jugoslavia)

Bakgrunn

Jugoslavia ble invadert og okkupert av aksemaktene april 1941. Kun noen uker før dette skrev prinsregent Pavle under på Tremaktspakten, men han ble arrestert og sendt i eksil nettopp på grunn av dette da han returnerte til Beograd. Jugoslavia brøt dermed ut av pakten.

Motstanden

30. juli samme år ble de første angrepene fra motstandsbevegelsen merket ved fjellet Kopaonik, Trepča. Hovedkvarteret til partisanene ble nettopp i Kopaonik-fjellene, nærmere bestemt Stanulović landsbyen. Den lokale befolkningen led stor nød under okkupasjonen ved at Nazi-Tyskland ofte ville henrette opptil 100 personer for hver tyske soldat som ble drept, dermed ble støtten til partisanene enorm.

Konflikten med tsjetnikene

Jugoslavia opplevde store interne stridigheter under andre verdenskrig. Foruten å kjempe mot tyskerne, kjempet også partisanene og tsjetnikene, som dannet den jugoslaviske kongelige hæren, mot hverandre. De allierte støttet opprinnelig kongehuset og hæren som var lojale mot det, men etter Teheran-konferansen i 1943 gikk de over til å støtte de kommunistiske partisanene. Under denne konferansen ønsket Roosevelt (USA) og Churchill (Storbritannia) garantier fra Stalin (Sovjetunionen) om støtte til strategiske hovedlinjer. Men ikke til enhver pris. Til gjengjeld krevde Stalin at de igjen støttet partisanene med materialer og kommandooperasjoner. Dermed ble JNA opprettet i 1944 og fikk status som Jugoslavias offisielle forsvarsstyrke og tsjetnikene fikk ordre om å forene seg med denne styrken.
Mange nektet imidlertid, og etter krigens slutt ble de fleste av disse tsjetnikene fanget og henrettet for forræderi. Den siste tsjetnik-gruppen som ble fanget var under kommando av Draža Mihajlović. Han ble stilt for retten og henrettet.
Vestlige diplomaters forsøk på å gjenforene partisanene og de som var lojale mot kongehuset endte i Tito-Šubašić-avtalen i juni 1944. Men kommunistene lanserte Tito som «nasjonal folkehelt» og innsatte ham som enehersker med tittelen statsminister.
Rumpetroll

Rumpetroll, eller amfibielarver, er overgangsformen, eller stadiet mellom egg og voksen,  hos amfibier. Uttrykket brukes mest om frosker og padder, men også salamandere har rumpetroll, skjønt disse likner mer på de voksne dyrene. Rumpetrollene er et larvestadium, tilsvarende yngel hos fisk.

Bygning og levevis

Rumpetroll lever i vann og puster med ytre gjeller. Springpadders rumpetroll spiser mikroskopiske alger, mens rumpetroll av salamandere er rovdyr, slik som de voksne. De spiser små krepsdyr og insektlarver.
Rumpetroll har, like etter klekking fra egget, en hale som er lengre enn kroppen. De mangler andre lemmer, som bein. De kan ligne litt på en fisk, og har ytre gjeller som sitter som to fjæraktige dusker på hver side av hodet. Hos de fleste fiskegrupper er gjellene skjult bak et gjellelokk, men hos lungefisk og bikirer har ynglene ytre gjeller, slik som hos amfibier. Hos haleløse padder vil etter hvert bakben og forben vokse ut, og halen skrumper inn og forsvinner helt. Salamandernes rumpetroll er lengre enn froskenes, og har synlige anlegg til forbein fra de klekkes. Halen tilbakedannes ikke, og det mest synlige tegnet på at rumpetrollstadiet hos salamandere er over er at gjellene forsvinner.
Hos noen salamanderarter gjennomgår dyrene ikke metamorfose, og forblir rumpetroll hele livet. Dette fenomenet kalles pedomorfose, og er kjent blant annet fra den meksikanske axolotlen.

Fra rumpetroll til frosk

Etter gjennomført larvestadie vil rumpetrollet gjennomgå en metamorfose til det voksne dyret. Selve metamorfosen hos amfibier varierer sterkt. Hos ormepadder og salamandere er metamorfosen i første rekke et spørsmål om å gå over fra å puste med gjeller til å puste med lunger.

Omlegging av blodløpet

Sirkulasjonssystemet hos rumpetroll har en tilsvarende arkitektur som den man finner hos fisk, der aorta fører blod fra hjertet framover mot halsen for så å greine opp i en serie gjellebuer som følger gjellene fra buksiden og opp til ryggsiden, der de igjen samles til en sentral arterie. Noen av disse buene tilbakedannes, men et par blir halspulsåre hos det voksne dyret, et par blir aorta-buer, de bakerste går over til å bli lungepulsårer.

Omlegging av mage og tarm

Omleggingen av kroppen dreier seg hovedsakelig om endring av proporsjoner, og har ikke samme dramatiske dyptgripende effekter som hos haleløse padder. I tillegg til at de anlegger lemmer, vil rumpetroll hos padde- og froskearter bytte kosthold fra alger til smådyr, og gå over fra en lang, spiralformet tarm for å fordøye planter til en kort kjøttetertarm. Halen blir absorbert og brukt som «byggemateriale» til omleggingen av kroppen.
Opprøret i Bahrain i 2011–2012

Opprøret i Bahrain i 2011–13 (arabisk: الاحتجاجات البحرينية 2011-2013; al-Lāǧtaǧāǧāt al-Baḥrayniyyah 2011-2013), også kalt 14. februar-revolusjonen (ثورة 14 فبراير; Ṯawrah 14 fibrāyir) er en rekke demonstrasjoner som utgjør en vedvarende kampanje med sivil motstand i kongedømmet Bahrain (al-Baḥrayn), som ligger i Den persiske gulf. Opprøret regnes som en del av revolusjonsbølgen som har blitt kjent som den arabiske vår, som begynte med Muḥammad al-Būʿazīzīs selvpåtenning i Tunisia 17. desember 2010. Protestene i Bahrain hadde i utgangspunktet som mål å oppnå større politisk frihet og likhet for majoritetsbefolkningen av sjiamuslimer, men etter hvert som det utviklet seg krevde også protestantene slutten på kong Ḥamad bin ʿĪsā al-Ḫalīfā, etter et blodig raid 17. februar mot protestantene ved Perlerundkjøringen i hovedstaden Manama. 
Protestantene i Manama slo leir ved rundkjøringen i flere dager, og den kom til å fungere som protestenes senter. Så mange som 150-300.000 deltok i demonstrasjonene, en betydelig andel av Bahrains estimerte 1,2 millioner innbyggere. Etter én måned, anmodet den baḥraynske regjeringen om at Golfrådet skulle sende tropper og politi, og disse ankom 14. mars. Omtrent en tiendedel av "Halvøysskjoldstyrken" (Gofrådets væpnede gren) ble sendt, og denne inkluderte soldater fra alle de seks medlemsnasjonene i rådet. Dagen etter erklærte kong Ḥamad en tre måneder lang unntakstilstand og militærlov. 
Politiresponsen har blitt beskrevet som et "brutalt" angrep på fredelige og uvæpnede demonstranter, inkludert leger og bloggere. Politiet utførte midnattshusraid i sjiamuslimske områder, banket opp folk på sjekkpunkter og nektet medisinsk behandling i en kampanje for å ydmyke demonstrantene. 43 mennesker ble drept, kanskje 1000 såret og mer enn 2929 arrestert, hvorav minst fire døde i fangenskap. En av de første som ble drept i opptøyene, var journalisten Zakariya Rashid Hassan al-Ashiri. Siden har tallet på drepte økt til over 100, med opptil over 5000 sårede. 
29. juni opprettet kongen en kommisjon for å granske hendelser under opprøret i februar og mars og konsekvensene av dette. 23. november 2011 rapporterte kommisjonen sine funn. Et år senere har ulike menneskerettighetsorganisasjoner vurdert reformløftene som ble framlagt i BICI. Amnesty International betegner det som "Bahrains brutte løfter".
Demonstrasjonene fortsatte, og regnes fremdeles som pågående i 2013. Ikke minst rundt Bahrains Grand Prix 2012 var det store folkelige protester, etter at løpet året før var blitt avlyst på grunn av demonstrasjonene.